procesaur/Wiki.mk huggingface dataset:
Потпишани

„Потпишани“ е српска андерграунд ТВ серија, снимена во самостојна и независна продукција на МК Арт Студии во 2007., 2008. и 2010. година.
Премиерата беше емитувана на београдској АРТ ТВ во почетокот на 2009. година. а од почетокот на 2011. се емитува на ТВ Метрополис. Серија е пародија од култната југословенската серија „Отпишани“ и како таква ги следи комичен авантурите на младиот командоси во окупираниот Белград за време на Втората светска војна. Серија во 2010. година беше дадена и продолжи, вториот циклус - „Подбрадак потписаних“ која за првпат беше прикажан на ТВ Метрополис 4.1.2011.
1 Список на епизоди
# Телефонска централа - 25 јануари 2009. (Арт ТВ), 1 јануари 2011. (ТВ Метрополис)
# Шифра - 1 февруари 2009. (Арт ТВ), 2 јануари 2011. (ТВ Метрополис)
# Воз - 3 јануари 2011. (ТВ Метрополис)# Паја Шишкебаб -
# Мобилизација -
# Логор (Камп) -
# Ратови гнезда (Војна на гнездата) -
# Империја повраћа ударац (Империјата го возвраќа ударот) -
# Повратак предаја (Враќање на предавството) -
# Трегер -
Подбрадак потписаних
# Епизода 1941. - 4 јануари 2011. (ТВ Метрополис)# Епизода 1942. -
# Епизода 1943. -
# Епизода 1944. -
# Епизода 1945. -
2 Глумците
Глумец/Глумица, Улога во серија, Авторски карактер
Марко Ковач, Преле, Прле
Никола Дакиќ, Глухи, Тихи
Немања Предоевиќ, Глухи и Адо Мајка, Тихи
Горан Симиќ, Глухи, Тихи
Милан Ѓукиќ, Трегер, Кригер
Дејан Спасоевиќ, Сури, Чоби, Мрки, Чиби
Бојан Алексиќ, Зрикавац, Зрики
Саша Баевиќ, Боца и Паја Шишкебаб, Јоца и Паја Бакшиш
Никола Териќ, Цане Педала, Цане Курбла
Бошко Бабовиќ, Гојко Цинкар, Гојко и Лимар
Буде Будисављевиќ, Чедо Чедник
Љубомир Штуловиќ, Бришкула, Микула
Владета Аксентиевиќ, Влада Чечен, Влада Рус
Вук Ковач, Мали Преле
Дејан Дубаиќ, Питач
Јелена Ковач, Партизанска 1
Ана Спасоевиќ, Партизанска 2
Сложеност на мрежата

Сложеноста на мрежата(англиски: ''Network complexity'') ја прави бројот на јазли и алтернативни патеки кои постојат во рамките на една компјутерска мрежа, како и разновидноста на комуникациските медиуми, комуникациската опрема, протоколи и хардверски и софтверски платформи применети во мрежата.
Примери за едноставни мрежи: Мала LAN мрежа без алтернативни патеки, еден комуникациски протокол и идентични хардверски и софтверски платформи низ нодови ќе биде класифициран како едноставна мрежа.
Пример за комплексна(сложена) мрежа можеме ги наведеме мрежите во претпријатијата каде што се користи мулти комуникациски медиуми и комуникациски протоколи за интерконекција на географски дистрибуирани мрежи со различни хардверски и софтверски платформи.
1 Дефинирање на комплексноста и нејзино разбирање
Комплексноста на мрежите е во постојана еволуција така да еволуира на ниво на која разбирливоста е се помала. Таков пример е Интернетот кој спаѓа во групата на комплексни мрежи. Во 1970 година би можеле да подготвиме четири-нодовска DARPAnet на салфетка, но 40 години подоцна поради неговата скала и динамична природа на интернетот е премногу комплексно да се сфати и разбере, моделизира или да се предвиде неговата природа.
Во декември 2007 година ги поттикнал компјутерски науки и информатичкото инженерство и заедница за решавање на основното прашање: ''Дали постои наука за разбирање на сложеноста на нашите мрежи, така да ги создадеме да бидаат попредвидливи, или барем повеќе прилагодливи?''
Тие повикуваат на адресирање на мулти нивовска апстракција, да се справи со прашањата околу комплексноста кои опфаќаат различни нивоа и соработка со научници од социо област и економисти, додека во најмал план ќе се продолжи приспособувањето кон новите технологии.
2 Користена литература
#
Црква „Св. Кирил и Методиј“ - Горно Палчиште

Свети Кирил и Методиј — историска црква во тетовското село Горно Палчиште, која денес е целосно разрушена. Црквата се наоѓала на местото наречено Вакуфиште. Околу неа се наоѓале селските гробови, кои и денес се видливи. Денес целото црквино место, со се темелите и гробиштата се честа мета на трагачи на злато. Црквата била во употреба сè додека во селото имало Македонци. Со присилното иселување, исламизирање и албанизирање, црквата остала запуштена и заборавена.
1 Легенда
Една легенда за црквата вели дека еднаш во минатото таа била целосно разрушена. Имено легендата вели дека во селото меѓусебно се ожениле кумови. На денот на самата венчавка во црквата во селото заврнал пороен дожд. Од силните порои се разорила цела црква. Младенците сосе наносот се излеале во сегашната месност наречена Цепен Камен кај месноста Купенка.
Крсто Андонов

Kрсто Бинов Андонов (, - , ) — македонски општественик, просветен деец, етнограф и стихотворец.
1 Животопис
За Андонов е претпоставувано дека бил роден околу 1886 година, зашто податокот што е впишан во белешките за неговиот живот очигледно е груб превид на нивниот составувач. Тој е син на македонскиот деец и даскал Бино Андонов. Прво се школувал во Константинопол, но поради недостиг на средства се префрлил во Битолската гимназија која што ја завршил во 1908 година. Негови учители биле Јордан Бадев Јанашлиев, подоцнежен администратор на весникот „''Свободна реч''“ во Софија, Петар Киров и Милан Небреклиев, кои по 1913 година станале преподаватели во машката гимназија во Хасково.
Уште пред да го оформи гимназиското образование Крсто Андонов учителувал во Бешиште (1904-1905), во време кога грчките андарти напаѓале врз селото настојувајќи да го зацврстат своето влијание во Мариово. Подоцна тој учителувал во родното Витолиште и во селото Палчиште. Токму во тие години комитството во Мариовскиот регион, тој земал широк замав, спротивставувајќи им се жестоко на туѓинските пропаганди. За разлика од татка си, кој бил идеолошки лабилен, Крсто пројавува видни симпатии кон револуционерното движење и активно го помагал. Понесен од илузиите дека со натамошна интелектуална надградба на сопствените духовни потенцијали ќе може да се вивне над тривијалноста на средината во којашто живее, тој се обидол во Белград да издејствува за себе стипендија од српската власт и откако не успева во својата намера се вратил пак во Македонија. По трагичната смрт на татка си, во текот на 1916-1918 година, извршувал должност на секретар-даночник во родното село Витолиште. Бил биен во април 1918 година кај Живовската Река, при патувањето од Витолиште за Живово, за да им испорача парична помош на семејствата кои имале свои регрути во војската. Мотивите за овој злосторнички чин остануваат неразјаснети. Можеби затоа и неговите убијци никогаш не биле фатени од тогашните службени власти.
2 Библиографија
*„''Впечатоци од Мариово. Кратки огледи од битот на Мариовецот. Лични“'' (с. Витолиште, 1 јануари 1913 година) во кој, покрај другите материјали, во делот ..Лични", се поместени осум негови песни: „Хероите", Драго ми е да запеам", „Мила мајко", „На лов млад јунак", „На Ножот", „Каранџулов", „Изгорувањето на с. Жиово" и „Предавство“;
*„З''бирка - стихотворенија''“ (с. Витолиште, 1909 година);
*Славчо Ковилоски, „Запис за Крсто Бинев (Андонов) по повод 100 години од неговата смрт“. ''Современост'' бр. 3, стр. 110-113.
*''Записи од Мариово''. Избор и предговор Томислав Тодоровски. Скопје: Матица македонска, стр. 7-13.
Димитриос Калапотакис

Димитриос Калапотакис или Димитрис Калапотакис (|Δημήτριος Καλαποθάκης) е грчки новинар, основач на Елиномакедонскиот комитет и еден од главните идеолози на грчката вооружена пропаганда.
1 Животопис
Тој е роден во 1862 година во Ареополи (Цимова), главниот центар на пелопонеската област Мани. Во 1885 година во Волос го основал весникот ''Симеа'' (Знаме), а следната година весникот почнал да се печати и издава во Атина. Од 1896 година започнал да го издава весникот ''Емброс'' (Напред), еден од најтиражните грчки весници.
Калапотакис е секретар на истакнатиот грчки политичар и премиер Харилаос Трикупис..
Во 1904 година Калапотакис го формирал Елиномакедонскиот комитет во Атина и започнал со организирање на грчката вооружена пропаганда во Македонија .
Тој ги создал ''Обшите укази за македонските чети од Високиот совет на Македонскиот комитет'', а во нив била определена борбата на андартите главно како ''антибугарска''.
Елиномакедонскиот комитет го поддржувал андартското движење со собирање на доброволци од Крит и Мани, како и со пратки на оружје од внатрешноста на Грција.
Радиобранови

Радиобранови — вид бранови од електромагнетно зрачење, чијашто бранова должина во електромагнетиот спектар е поголема од инфрацрвената светлина. Како и сите други електромагнетни бранови, така и радиобрановите се движат со брзина на светлината. Природно, радиобрановите се добиваат од молњи или астрономски објекти. Вештачки добиените радиобранови се користат за фиксна, мобилна и сателитска комуникација, сметачки мрежи и останати навигациски системи. Различни честоти на радиобрановите имаат различни одлики на ширење во атмосферата на Земјата. Долгите радиобранови можат постојано да покриваат одреден дел од Земјата, а кратките радиобранови можат да се одбиваат надвор од јоносферата и да патуваат околу светот, но многу малку се одбиваат.
1 Откривање и искористување
Радиобрановите прв ги предвидел Џејмс Максвел во 1865 година. Тој забележал светлина што има одлики на бран и сличности при електричните и магнетните набљудувања. Потоа тој предложува равенки што ги опишуваат светлинските и радиобрановите како електромагнетни бранови што патуваат низ просторот. Во 1887 г., Хајнрих Херц успеал да создаде радиобранови во својата лабораторија. Во годините што следуваат, се создаваат многу пронајдоци во кои радиобрановите се користат за пренесување на информации во просторот.
2 Создавање
Одбивањето, прекршувањето, поларизацијата, дифракцијата и апсорпцијата се многу важни при изучувањето на радиобрановите и како тие се движат во просторот. На различни честоти се добиваат различни вредности на погоре наведените појави, а со нивно сврзување некои радиобранови стануваат покорисни, за определени цели, од други.
3 Радиокомуникација
За да се добие радиосигнал, на пример од AM/FM-радиостаници, мора да се користи радиоантена. Откако антената во еден временски период ќе прифати илјадници радиосигнали, радиоприменикот мора да се вклучи во одреден честотен опсег. Ова најчесто се прави со резонатор. Тој се поставува да одекнува на истиот честотен опсег, со што синусните бранови во тој опсег се засилуваат, а се запоставуваат сите останати. Најчесто корисникот може да ја смени резонантната честота.
4 Во медицината
Повеќе од 75 години, енергијата од радиочестотите се користи за медицинско лекување. Магнетната резонанца користи радиобранови за добивање слики од човечкото тело.
5 Поврзано
* Радиоастрономија
* Радиоспектар
Црква „Св. Атанасиј“ - Витолиште

Свети Атанасиј — главна селска црква во мариовското село Витолиште, Македонија.
1 Местоположба
Црквата се наоѓа на самото сретсело.
2 Историја
Денешната градба на црквата била започната во 1926 година и истата била завршена во 1935 година. На истата во 2023 година се забележани пукнатини на ѕидовите и сводовите.
На црквата ѝ е потребна санација и конзервација.
3 Архитектура
Градбата на црквата е трикорабна.
На црквата било извршено конструктивно зајакнување со видливи армирано-бетонски столбови и носачи од надворешна страна, само на јужниот фасаден ѕид.
3.1 Фрескоживопис
Црквата поседува делумен фрескоживопис, кој бил насликан во втората половина на XX век. Истото, особено во наосот, е во исклучително лоша состојба.
4 Обичаи во црквата
;Водици
Специфичен настан поврзан со црквата е прославата на православниот празник Водици. Имено на тој ден селаните се собираат сретсело каде што се наоѓа црквата. Секој зема по една икона и сите заедно вртат три круга во дворот на црквата, кажувајќи молитви. Потоа сите заедно одат кај реката Краваштина каде што се фрла крстот. Откако најсреќниот ќе го фати крстот, тој шета низ селото и луѓето го даруваат со мед, сирење, ракија и со слатки. Во водата каде што бил фрлен крстот се мијат иконите и се враќаат назад во црквата. Истиот ден се избира новиот кум за в година, а потоа се одбираат 10 луѓе наречени Шкуртари. Кај секој од нив се оди дома, сè додека не се стигне до последниот каде што се служи вечера.;Венчавка
За време на некоја венчавка, невестата на денот на самиот ден била носена во црква од страна на жените. Откако ќе кажела неколку молитви, таа, според обичајот, морала да оди на влезот од селото каде што има кладенец пред кој невестите гувееле. Затоа и кладенецот се нарекувал гувелник. Тоа го правеле за да бидат послушни пред да влезат во домот на свекорот и свекрвата.
5 Галерија
6 Поврзано
* Прилепско архијерејско намесништво
* Прилепечко-витолишка парохија
* Витолиште
Список на држави и зависни територии во Јужна Америка

Ова е список на држави и зависни територии во Јужна Америка. Покрај државите, списокот вклучува и главни градови, знамиња, службени јазици и останати основни податоци.
1 Независни држави и територии
Знаме, Име, Официјално име, Општествено уредување, Главен град, Службен јазик (и), Грб, Забелешки
Аргентинска Република, федерална претседателска република, Буенос Аирес, шпански,
(Холандија), Аруба, држава во Кралството Холандија, Орањестад, холандскипапименто
Повеќенационална Држава Боливија, република, Ла Пас и Сукре, шпански, кечуански, ајмарски,
(Кралство Холандија), Бонер, Специјална општина во Кралството Холандија, Кралендајк, холандскипапиментоанглиски
Федерална Република Бразил, федерална претседателска република, Бразилија, португалски,
Република Чиле, република, Сантјаго, шпански,
Република Колумбија, претседателска република, Богота, шпански,
(Кралство Холандија), Курасао, држава во Кралството Холандија, Вилемстад, холандскипапименто
Република Еквадор, претседателска република, Кито, шпански,
(Обединето Кралство), Фолкландски Острови, територија на Обединетото Кралство, Стенли, англиски,
(Франција), Француска Република (Гвајана), претседателска република, Кајена (Париз), француски,
Кооперативна Република Гвајана, полупретседателска република, Џорџтаун, англиски,
Република Парагвај, уставна претседателска република, Асунсион, шпански, гварански,
Република Перу, претседателска република, Лима, шпански, кечуански, (Обединето Кралство), Јужна Џорџија и Јужни Сендвички Острови, територија на Обединетото Кралство, Кинг Едвард Поинт, англиски
Република Суринам, уставна демократија, Парамарибо, холандски,
Република Тринидад и Тобаго, република, Порт оф Спејн, англиски
Источна Република Уругвај, иставна република, Монтевидео, шпански,
Боливарска Република Венецуела, федерална претседателска република, Каракас, шпански,
2 Демографски и географски податоци
Име, Површина, Население(јули 2008), Карта, Забелешки
(К.Х.)
(К.Х.)
(К.Х.)
(О.К.),
(Фр.), (јан. 2007),
(О.К.)
3 Економски податоци
Име, Валута, БДП по глава на жител(според 2008 во американски долари), Забелешки
аргентинско пезо, $,
(Кралство Холандија), арупски флорин, $
боливијано, $,
(К.Х.), американски долар
бразилски реал, $,
чилеанско пезо, $,
колумбиско пезо, $,
(К.Х.), антилски гилдер, $
американски долар, $,
(О.К.), фолкландска фунта, $ (2002),
(Фр.), евро, $ (2001),
гвајански долар, $,
парагвајски гварани, $,
перуански нов сол, $,
(О.К.)
суринамски долар, $,
уругвајско пезо, $,
венецуелски боливар, $,
4 Поврзано
* Јужна Америка
* Географија на Јужна Америка
Tcpdump

tcpdump е често користен анализирач на пакети кој работи под command line интерфејс. Tcpdump овозможува корисникот да пресретнува и да прикаже TCP/IP и други пакети кои се испратени или примени преку компјутерска мрежа на која копјутерот е прикачен. Тој најпрво беше напишан во 1987 од Van Jacobson, Craig Leres and Steven McCanne кои , во тоа време, работеле во Lawrence Berkeley Laboratory групата за развивање на мрежи.
Дистрибуиран е под BSD лиценца, tcpdump е бесплатен софтвер.
Tcpdump работи на Unix заснован оперативен систем како : Linux, Solaris, BSD, Mac OS X, HP-UX и AIX. Во тие системи, tcpdump ја користи libpcap библиотеката да пресретнува пакети.
Исто така постои верзија на tcpdump за Windows наречена WinDump, која користи WinPcap, која е изменета верзија на libpcap за Windows.
1 Почести употреби
Tcpdump има можност да го анализира однесувањето на една мрежа, перформансите и апликациите кои генерираат или примаат пакети во мрежата. Исто така тој се користи за анализа на мрежната инфраструктура преку одредување дали потребното насочување е без грешка, и со тоа овозможувајќи на корисникот да го пронајде изворот на даден проблем.
Овозможено е tcpdump да се користи за специфични причини како пресретнување и прикажување на комуникација на даден корисник или компјутер. Корисник со овозможени потребни привилегии на систем кој се однесува како router или gateway преку кој се врши некриптиран сообраќај како Telnet или HTTP може да се користи tcpdump да се видат корисничките имиња кои се користат за најава, лозинките, сите посетени мрежни места и нивната содржина, и секоја друга некриптирана содржина.
Корисникот има опција да го вклучи BPF-заснованиот филтер за да го лимитира бројот на пакети видени од tcpdump. Ова е корисно за мрежи со висок мрежен сообраќај.
2 Побарување на привилегии
Во некои Unix засновани системи, корисникот мора да има привилегии на супер корисник за да го користи tcpdump бидејќи механизмите за пресретнување на пакети на тие системи бараат големи привилегии за нивно користење. Во некои Unix системи, механизмите за пресретнување на пакети можат да бидат конфигурирани да овозможат непривилигирани корисници да го употребуваат tcpdump и со тоа губејќи ја потребата да се имаат супер корисник привилегиите.
3 Наводи
Црква „Св. Недела“ - Катланово

Света Недела — македонска православна црква во близина на селото Катланово. Поточно, црквата се наоѓа на самиот лев брег на реката Пчиња спроти Катлановска Бања. До неа може да се дојде преку пешачкиот мост на реката Пчиња од Катлановска Бања или преку автомобилскиот пат Катланово - Градманци (се наоѓа веднаш на неговата лева страна). Во рамките на црквата има минерални извори на вода, која често ја полнат посетители на бањата за лекување на повеќе болести.
Антиохиски патријарх

Титулата Патријарх на Антиохија се однесува на управителот на Антиохиската црква, како една од петте почетни патријаршии.
Денеска, оваа титула се користи од страна на неколку цркви, како резултат од шизмите кои настанале во Антиохиската црква:
* Грчка православна црква на Антиохија
* Сириска православна црква
* Сириска католичка црква
* Маронитска црква
* Мелкитска византиска црква
Антиохиска црква

Антиохиската црква (арапски: كنيسة أنطاكية; |Antakya Kilisesi) е една од петте главни цркви во христијанството пред Големиот раскол. Црквата била основана од страна на Свети Петар и Свети Павле во 1 век, станувајќи една од петте патријаршии во Римското Царство и Византија.
Денеска, оваа титула се користи од страна на неколку цркви, како резултат од шизмите кои настанале во Антиохиската црква:
* Грчка православна црква на Антиохија
* Сириска православна црква
* Сириска католичка црква
* Маронитска црква
* Мелкитска византиска црква
Црква „Св. Троица“ - Велестово

Света Троица — главна манастирска црква на Велестовскиот манастир во охридското село Велестово.
1 Местоположба
Црквата е сместена во листопадна шума во еден дол, под самото село, од десната страна на патот кој води кон селото Велестово.
2 Историја
Изградена е на место на постар средновековен истоимен манастир, од семејство со потекло од селото Велестово.
Темелите се осветени во 1986 година, а била осветена на 21 јули 1989 година од страна на митрополитот Дебарско-кичевски г. Тимотеј. Ктитори на манастирот се Наум и Благуна Митрески од село Велестово.
3 Галерија
4 Поврзано
* Велестово
* Дебарско-кичевска епархија
* Охридско архијерејско намесништво
* Деветта охридска парохија
Црква „Успение на Пресвета Богородица“ - Велестово

Успение на Пресвета Богородица (во селото позната и како Пресвета Богородица Пречиста) — главна селска црква во охридското село Велестово.
1 Историја
Црквата потекнува од век.
2 Архитектура
Црквата претставува мала еднокорабна градба со полукружен свод и тространа апсида. Била изградена од кршен и делкан камен.
Во кругот на црквата се наоѓаат менза и селските гробишта.
2.1 Фрескоживопис
Живописот во црквата е изведен во две фази. Едната, според натписите (на старословенски јазик) започнала да се изведува во 1444 година, додека втората во 1451 година. Двете фази на сликањето на живописот се издвоени. Зографот што ја работел првата фаза се покажува како доста зрел, што не може да се каже за авторот што ја работел втората фаза. Фреските целосно го презентираат трендот што владеел во времето на османлиското присуство во Македонија.
Во еден натпис што се наоѓа, од 1451 година, се споменува охридскиот архиепископ Никола во чие време е извршено живописувањето на црквата. Интересно е да се напомене дека нема други извори во кои се споменува дека на чело на Охридската црква бил архиепископот Никола. Во натписот исто така е запишано место со име Глогово, кое веројатно било некогашно село на Галичица.
Фреските добиле нов слој на слики, но бил почитуван стариот распоред на претставите и целината останала ненарушена. Била конзервирана и заштитена во 1966 година, кога биле откриени и двата натписа на старословенски јазик.
3 Галерија
Надворешноста
Внатрешноста
4 Поврзано
* Велестово
* Дебарско-кичевска епархија
* Охридско архијерејско намесништво
* Деветта охридска парохија
Градска компјутерска мрежа

Градската компјутерска мрежа - ГКМ, (англиски: Metropolitаn Arrea Network - MAN) е голема компјутерска мрежа која опфаќа цел град или некој голем комплекс. ГКМ обично поврзува голем број на локални компјутерски мрежи, користејќи висококапацитетна технологија, како фибер-оптички врски, и обезбедува врски и услуги кои ги користи широката мрежа (WAN) и интернет.
Според IEEE 802-2001 MAN е :
MAN е оптимизирана за поголема географска област од локалните мрежи, почнувајќи од неколку блока со згради па до цели градови.Добивањето на умерена, до висока податочна рата, кај MAN обично зависи од комуникациските канали. MAN ,може да биде поседувана и управувана од страна на една организација, но обично се користи и од други организации и поединци. МAN исто така може да биде поседувана и управувана и како јавна услуга, која ќе овозможува комуникација и поврзаност на локалните мрежи.
Авторите Kenneth C. Laudon и Jane P. Laudon(2001), кои го напишале трудот : Менаџирање на дигитални фирми 10-та едиција, ја дефинираат Метрополитната мрежа како:
Метрополитната мрежа (MAN)е голема компјутерска мрежа која зафаќа голема област или некој комплекс.Нејзиниот географски опсег спаѓа помеѓу широката мрежа-WAN и локалната мрежа LAN.MAN обезбедува интернет поврзаност за локалните мрежи во метрополитниот регион, и ги поврзува на широките мрежи како што е интернетот.Може исто така да се користи и кај кабелската телевизија.
0.0.0.1 Имплементација
Некои од технологиите кои се користат со оваа цел се Асинхроните трансверни модули (ATM), FDDI И SMDS. Овие технологии се во процес на "исселување" од страна на Етернет-заснованите врски (Метро етернет)во повеќе области. MAN врските помеѓу локалните мрежи се градат без кабел, користејќи микробранови,радио, или инфра-црвени ласерски врски. Многу од компаниите позајмуваат или земаат на лизинг вакви "носачи" бидејќи поставувањето на долги врски со кабел може да чини многу.
DQDB, е Метрополитенски мрежен стандард за податочна комуникација. Наведен е во IEEE 802.6 стандардот. Користејќи DQDB, мрежата мозеже да биде дури до 20 милји или 30 километри долга, и да работи со брзина од 34 до 155 Mb/s.
Неколку значајни мрежи кои започнале како MAN се MAE-West, MAE-Ist и Sohnet Media Network.
1 Наводи
Црква „Св. Константин и Елена“ - Миравци

Свети Константин и Елена — главна селска црква во гевгелиското село Миравци.
1 Местоположба
Црквата се наоѓа во горниот дел на селото, недалеку од патот кој води кон селата Петрово и Габрово. Капелата, кујната и трпезаријата се одвоени од црквата и се сместени на влезот на селото, во непосредна близина на селските гробишта.
2 Историја
Црквата е изградена во 1860 година. Во 1892 година, првобитната градба била опожарена, но набргу била обновена во 1893 година. Градител на црквата бил Андон Китанов. Во 1989 година, црквата била повторно опожарена и разурната, со исклучок на надворешните ѕидови кои не биле зафатени. Храмот бил повторно обновен во 1990 година.
Во периодот од 2009 до 2013 се изградени кујна и купола, кои се одвоени од дворот на црквата и се наоѓаат на влезот од селото, во непосредна близина на селските гробишта. Според натписната плоча поставена на еден од ѕидовите на овие објекти, тие биле изградени со блаослов и донација на Митрополитот Повардарски г. Агатангел, градоначалникот на Општина Гевгелија Иван Франгов, како и со донации од месното население на селото Миравци.
3 Архитектура
3.1 Црква
Градбата на црквата е трикорабна, со тавани и и полукружна олтарна апсида на источниот ѕид. Покривната конструкција е изградена на две води и е потпрена на шест четириаголни столбови во два реда. На јужната и западната страна е изграден нов отворен трем.
Во дворот на црквата се наоѓа и камбанаријата која има осумаголна основа.
3.1.1 Фрескоживопис
По второто опожарување на храмот, внатрешните ѕидови не биле заографисани, со исклучок на внатрешната страна на олтарната апсида која делумно е покриена со нови фрески.
3.1.2 Икони и иконостас
Иконостасот исто така е изработен по последното обновување на црквата во 1990 година.
3.2 Кујна и капела
Градбата на кујната има правоаголна основа, а во нејзино продолжение е сместена градбата на капелата која има квадратна основа и претставува крсто-куполна градба со осумаголна купола која се издига над средишниот дел од нејзиниот кров. Двата објекта се обоени во бела боја и се покриени со ќерамиди.
4 Галерија
;Црква
;Кујна и капела
5 Поврзано
* Миравци
* Повардарска епархија
* Гевгелиско архијерејско намесништво
* Миравска парохија
Gorillaz

Горилаз — британска група основана во 1998 од пејачот Дамон Албарн и британскиот аниматор Џејми Хјуит. Овој виртуелен бенд го сочинуваат карактерите:
*''2d''*''Murdoc''*''Noodle''*''Russel''
Во своето долгогодишно постоење оваа група направила многу хитови како што се:
*''19-2000''*''Clint Eastwood''*''Dare''*''Feel Good Inc.''*''On Melancholy Hill''*''Stylo''*''Saturnz Barz''*''Strobelite''
0.1 Студио Албуми
*''Gorillaz'' (2001)
*''Demon Days'' (2005)
*''Plastic Beach'' (2010)
*''The Fall'' (2010)
*''Humanz'' (2017)
*''The Now Now'' (2018)
*''Song Machine, Season One: Strange Timez'' (2020)
*''Cracker Island'' (2023)
Протокол за откривање на соседи

Протокол за откривање на соседи (NDP) е протокол на Internet Protocol Suite што користи Internet Protocol Version 6 (IPv6). Оперира со мрежното ниво (Network Layer) на семрежниот модел (RFC 1122) и е одговорен за адресната автоматска конфигурација на јазли, за откривање на други јазли на дадена врска, за утврдување адреса на Link Layer (TCP/IP) нивото за други јазли, двојно зголемување на пронаоѓање на адреси, наоѓање на достапни насочувачи и Domain Name System (DNS) опслужувачи, откривање на адресни претставки, и одржување на достапните информации за патеките до други активни соседни јазли (RFC 4861).
Дадениот протокол дефинира пет различни ICMPv6 типови на пакети за извршување на функции за IPv6 слични на Address Resolution Protocol (ARP) и Internet Control Message Protocol (ICMP) Насочувачско пронаоѓање и насочувачско пренасочување протоколите за IPv4. Вооедно содржи многу подобрувања за разлика од копиите на IPv4 (RFC 4861, section 3.1). На пример вклучува Neighbor Unreachability Detection (NUD), со тоа ја подобрува робусноста на испорака на пакети, во присутност на грешни врски, отказ на насочувачи или променливи јазли.
Како и самиот IPv6 протокол, Neighbor Discovery е генерално подобро прилагоден на модерните мрежи за разлика од постарите протоколи. Некои поважни специфични напредоци направени кај Neighbor Discovery протоколот во споредба со работите направени во IPv4 се следниве:
Формализирање на Router Discovery, формализирање на адресната резолуција, можноста за изведување на функциите безбедно, автоматска конфигурација, динамичка селекција на насочувач, мултикаст заснована адресна резолуција како и подобро пренасочување.
1 Технички детали
Протоколот за откривање на соседите дефинира механизам за овозможување на следниве функционалности:
* Пронаоѓање на насочувачот: домаќиините може да ги лоцираат насочувачите сместени на прикачени врски.
* Откривање на претставка: домаќините може да ги откријат адресните претставки сто се поврзани за прикачени врски.
* Откривање на параметри: домаќините може да најдат параметри на врската(пример Maximum transmission unit).
* Адресна автоконфигурација: конфигурација на адреси од мрежните интерфејси.
* Адресна резолуција: мапирање помеѓу IP-адреса и податочно ниво.
* Одредување на следен хоп: домаќинот може да го најде следниот хоп насочувачи за дестионацијата.
* Детекција на недостапност на соседот(NUD): одредува дека соседот не е веќе достапен на врската.
* Детекција на дупликат адреси (DAD): јазлите може да проверат дали адресата е веќе користена.
* Пренасочување:насочувачот може да извести јазол за подобри прв-хоп насочувачи.
* Рекурзивен DNS опслужувач (RDNSS) доделен ппреку насочувачка објава (RA) опција.
Origin (албум од Evanescence)

''Origin'' — името на првиот демо албум од американската рок група Evanescence. Издаден е на 4 ноември 2000 година и го издала издавачката куќа Bigwig Enterprises. Издадени се 2500 копии од овој албум, но како што се зголемувала популарноста на бендот така се појавувале и голем број на пиратски копии коишто чинеле повеќе од 300 долари. Членовите на бендот изјавиле дека е подобро нивните обожаватели да го спуштаат CD-то наместо да го купуваат.
Албумот ги содржи раните верзии на песните "My Immortal", "Whisper" и "Imaginary" коишто подоцна се повторно снимени и објавени во нивниот прв студиски албум, ''Fallen''.
1 Список на песни
- "Anywhere" (Извадок) – 0:25
2 Постава
* Ејми Ли — вокали
* Бен Муди — гитара, бас, тапани
* Дејвид Хоџес — пијано/клавијатура, вокали
;Останати музичари
* Вил Бојд — бас на "Away From Me"
* Брус Фицхуг (Living Sacrifice) и Стефани Пирс — вокали на песната "Lies"
* Суви Петрајајрви, Сара Мур, Кетрин Харис и Саманта Стронг — женски вокален ансамбл на песната "Field of Innocence"
Езерски галеб

Езерски галеб или речен галеб — мал галеб кој се гнезди во поголем дел од Европа и Азија, како и во крајбрежниот дел на источна Канада. Поголем дел од популациите се преселнички, зимуваат далеку на југ, но некои птици во поблагите западни области на Европа се станарки. Како и со повеќето други галеби, претходно овој вид бил сместуван во родот ''Larus''.
1 Опис
Овој галеб е долг 38-44 см и има распон на крилјата од 94-105 см. Во сезоната на парење главатa и вратот на птицата се чоколаднокафеави, темето и стомакот се бели, врвовите на пердувите за летање се црни, а останатите делови од телото се сиви. Вон сезоната на парење, главата е бела, со 2 мали кафени точки кај очите.
1.1 Живеалиште и исхрана
Речниот галеб живее во големи јата и густи колонии составени од илјадници парови, често и со други видови галеби. Останува во колонијата и за време на размножувањето. Тогаш бара места крај мочуришта и езера со богата водна растителност. Останатото време го минува во депонии, рибници, канали и сл. Сака плитки, мирни води и влажни места.
Овие галеби, како и другите, јадат сè. Водни и сувоземни инсекти, риби, црви, мекотели, ракови, глодачи, а понекогаш и семиња. Јадат остатоци од храната на луѓето.
1.2 Размножување
Гнездата им се грубо изградени и поставени директно на земја, послани со суви гранки. Ако се блиску до вода тогаш се конусни или поставени на повискоко за да не се намократ. Женката несе 2-4 маслинестокафеави јајца, испрскани со сиви и црно-кафени точки. Ги инкубираат и двата родитела во период од 22 до 24 дена. Малечките ги хранат со полусварена храна. По десетина дена малечките првпат излегуваат од гнездото.
2 Статус
Бројот на овие птици се намалува, но падот не е многу брз за да предизвика тревога. Во 2006 година во светот имало 4.800.000 до 8.900.000 птици од овој вид.
Јајцата на овие птици во Велика Британија се сметаат за деликатес и се јадат тврдо варени.
3 Галерија
4 Наводи
* Harrison P. ''Seabirds of the World''. Princeton University Press, Princeton (NJ), 1987 ISBN 0-691-01551-1
* Dunn JL, Alderfer J. ''National Geographic Field Guide to the Birds of North America'' National Geographic Society 2006 ISBN 0-7922-6877-6
* Pons J.M., Hassanin, A., and Crochet P.A.(2005). ''Phylogenetic relationships within the Laridae (Charadriiformes: Aves) inferred from mitochondrial markers.'' Molecular phylogenetics and evolution 37(3):686-699
Црква „Св. Петка“ - Велмевци

Света Петка — мала црквичка во демирхисарското село Велмевци. Се наоѓа веднаш покрај регионалниот пат Битола- Демир Хисар - Кичево. Црквата е изградена во 1999 година од страна на македонски иселеник во Канада.
1 Галерија
2 Поврзано
* Кичевско архијерејско намесништво
* Трета кичевска парохија
* Црква „Св. Богородица“
* Црква „Св. Илија“
* Црква „Св. Марена“
* Велмевци
Interscope Records

Interscope Records е американска издавачка куќа во сопственост на Universal Music Group. Седиштето на издавачката куќа се наоѓа во Санта Моника, Калифорнија. Interscope Records е основана во 1990 година, а денес преку неа се издаваат записите на повеќе од 146 изведувачи.
Црква „Св. Марена“ - Велмевци

Света Марена — средновековна црква во урнатини во демирхисарското село Велмевци.. Според истражувањата црквата е изградена уште во римско време. Црквата има три периоди: римско време (пред околу 1600 години), па потоа е разорена од варварските наезди и цели 3 века стоела уништена, околу 10 век е повторно обновена, па пак разорена и последно подигната и разорена е веројатно пред самото доаѓање на османлиските Турци и уништена од самите нив, кога во цел регион биле уништени многу православни храмови. Постои иницијатива за возобновување на црквата, но се чека целиот локалите да биде истражен.
Црква „Св. Илија“ - Велмевци

Свети Илија — главна селска црква во демирхисарското село Велмевци, сместена на самото сретсело.
1 Историја
Црквата е изградена во 1838 година. Иконостасот е направен од Серафим од Тресонче во 1873 година. Според натписот над влезната врата, црквата била зографисана во 1874 година. Фрескоживописот се протега на целата површина во внатрешноста на црквата.
Црквата е позната по тоа што во неа во 1880 година е дадена заклетвата на Демирхисарскиот заговор.
2 Галерија
;Надворешност
;Внатрешност
3 Поврзано
* Кичевско архијерејско намесништво
* Трета кичевска парохија
* Црква „Св. Богородица“
* Црква „Св. Петка“
* Црква „Св. Марена“
* Велмевци
Evanescence (албум од Scorn)

''Evanescence'' е албум од бендот Scorn, кој е издаден во 1994 година од издавачката куќа Earache Records.
1 Песни во албумот
# "Silver Rain Fell" - 7:36
# "Light Trap" - 6:11
# "Falling" - 4:59
# "Automata" - 6:17
# "Days Passed" - 4:33
# "Dreamspace" - 7:40
# "Exodus" - 7:17
# "Night Tide" - 6:07
# "The End" - 8:01
# "Slumber" - 4:35
Campus network

Кампус мрежата, корпоративната мрежа или КМ е компјутерска мрежа составена од меѓусебно поврзување на локалните мрежи (LAN-ови) во ограничена географска област. Мрежната опрема (преклопници, насочувачи) и преносните медиуми(оптичко влакно, телефонски кабел, Cat5 кабли итн) се секогаш во сопственост (на кампус закупецот / сопственикот: претпријатие, универзитет, влада итн).
Во случај на универзитетска кампус заснована мрежа, најверојатно мрежата ќе поврзува различни кампус згради вклучувајќи; академски оддели, универзитетски библиотеки, студентски сали за престој.
1 Универзитетски кампуси
Во случај на колеџ или универзитет, областа со кампус мрежа најверојатно ќе интерконектира различни кампус згради, вклучувајќи административни згради, академски згради, универзитетски библиотеки, студентски кампус центри, сали за престој, гимназии, и други оддалечени структури, како конференцијални центри, технолошки центри и институти за обука.
2 Корпоративни кампуси
Слично како Универзитетската кампус мрежа, и корпоративните кампус мрежи служат за поврзување на згради. Такви примери се мрежите на Googleplex и кампусот на Microsoft. Кампус мрежите се меѓусебно поврзани со висока брзина на Ethernet оперативни врски преку оптички влакна како што се Gigabit Ethernet и 10 Gigabit Ethernet.
3 Трендови
Во минатото, мрежните дизајнери имаа само ограничен број на хардверски опции(насочувачи или разводни кутии)при купувањето на технологија за нивните кампус мрежи. Следствено, беше реткост да се направи хардверска грешка.
Неодамна локалното вмрежување беше револуционирано од експлозивната употреба на LAN преклопувањето со податочната врска, за да се зголемат перформансите и да се обезбеди поголем опсег за да се извршуваат нови мрежни податочни апликации. LAN преклопниците ги обезбедуваат овие перформанси(зголемување на опсегот и пропусната моќ) за работните групи и локалните опслужувачи.
4 Пример за Трендови
Третиот мрежен слој е потребен во мрежата за да ги интерконектира вклучените работни групи и да обезбеди услуги кој вклучуваат заштита, квалитет на сервисот и управување со сообраќајот. Рутирањето ги интегрира овие вклучени мрежи, дава сигурност, стабилност и потребна контрола за да се изградат функционални мрежи.
Вториот мрежен слој е обезбеден од LAN преклопници, а третиот мрежен слој од насочувачи. Сè повеќе овие две мрежни функции се интегрираат во заеднички платформи. Преклопниците со повеќе слоеви кои обезбедуваат функционалност од вториот и третиот мрежен слој, сега веќе се појавуваат на пазарот.
Со доаѓањето на технологиите, како: LAN преклопување, и виртуелните LANs(VLANs), градењето на кампус мрежи станува се покомплексно отколку во минатото.
5 Референца
6 Поврзано
*Сметачка мрежа
Packet Tracer

Packet Tracer е Cisco насочувач емулатор кој може да се користи во тренизни и образование, но исто така може да се користи и во истражување за прости симулации на компјутерска мрежа. Алатката е создадена од Cisco Системите и е доделена за бесплатна достава до факултетите, студентите кои учествуваат вво програмата на Cisco Академијата. Целта на Packet Tracer е да им понуди на студентите и професорите алатка преку која може да се научат принципите на мрежата како и посебни вештини од Cisco технологијата.
1 Packet Tracer верзии
Моменталната верзија на Packet Tracer е 5.3.1 и може да се преземе од страницата на . Софтверот може да биде користен само од Cisco Netacad студенти и факултети. Верзијата 5.3.1 е слободна за Windows и GNU/Linux оперативните системи.
1.1 Системски побарувања
* CPU: Intel Pentium 300 MHz or equivalent
* COS: Microsoft Windows 2000, Windows XP, Vista Home Basic, Vista Home Premium, Fedora 7, or Ubuntu 7.10
* CRAM: 96 MB
* CStorage: 250 MB of free disk space
* CScreen resolution: 800 x 600 or higher
* CMacromedia Flash Player 6.0 or higher
2 Packet Tracer одлики
Моменталната верзија на Packet Tracer поддржува низа од симулирани апликациски протоколи, како и од основно насочување со RIP, OSPF и EIGRP до опсегот што е баран од моменталниот CCNA наставен план. Додека Packet Tracer тврди дека овозможува реалистична симулација од функционална мрежа, апликацијата сама по себе содржи прилично мал број на опции кои може да се пронајдат во актуелниот хардер на моменталниот Cisco IOS. Така да Packet Tracer не е погоден за моделирање на продукциски мрежи. Со презентацијата на верзијата 5.3 повеќе нови опции се додадени, вклучувајчи BGP. BGP не е дел од CCNA наставниот план тој е дел од CCNP наставниот план.
3 Користење во образование
Packet Tracer се користи од мрежната Cisco академија каде што студентите работат и учат за добивање на CCNA сертификат. Порати границите во функционалноста, Cisco академијата ги користи само за наставна цел, а не како замена на Cisco насочувачи и разделни кутии.
4 Наводи
****
Miss Nothing

„Miss Nothing“ е вториот сингл од американската алтернативна рок група The Pretty Reckless од нивниот прв студиски албум, ''Light Me Up''. Песната е издадена на 27 јули 2010 во САД и на 22 август 2010 во Обединетото Кралство.
1 Издавање
Песната е отпрвин издадена за дигитално спуштање на 27 јули 2010, во САД, а потоа во Обединетото Кралство на 22 август 2010.
2 Музичко видео
Спотот за песнава е режирано од Меиерт Авис. Во спотот се појавуваат десет луѓе (вклучувајќи ја и Тејлор Момсен) кои седат околу маса во имитација на последната вечера. Тејлор Момсен (како Марија Магдалена) почнува да се влече околу масата, да ја фрла храната и да ги истура пијалаците додека пее, а останатите ја гледаат.
3 Настапи во живо
„Miss Nothing“ е изведувана во живо неколкупати, прво на ''This Morning Show'' на 20 август 2010, а потоа на ''The 5:19 Show'' на 20 август 2010.
4 Список на песни
; САД дигитално спуштање
* „Miss Nothing“
; ОК дигитален EP и Винил
* „Miss Nothing“
* „Make Me Wanna Die“ (акустична верзија)
5 Табели
Табела (2010), Највисокапозиција
ОК синглови (Официјална Компанија на табелите), 39
6 Историја на издавање
Регион, Датум, Формат, Куќа
САД, 27 јули 2010, дигитално спуштање, Interscope Records
Обединето Кралство, 22 август 2010
23 август 2010, ЦД сингл
Австралија, Дигитално спуштање
Make Me Wanna Die

„Make Me Wanna Die“ е првиот сингл од американската алтернативна рок група The Pretty Reckless. Напишана е од Тејлор Момсен, Бен Филипс и Като Кандавала за нивниот прв студиски албум ''Light Me Up'' (2010). Песната е издадена на 30 март 2010 година во САД и на 13 мај 2010 во Обединетото Кралство како прв сингл на групата.
Песната е искористена во филмот од 2010 ''Kick-Ass''. Почетокот на песната е преработен од песната на Abba, “Lay All Your Love On Me“.
1 Заднина
Во 2010, песната е искористена на крајот на филмот ''Kick-Ass''. Исто така во 2010, песната е искористена во трејлерот на втората сезона од филмот ''Дневниците на Вампирот''. На 5 ноември 2010, песната е искористена во деветтата епизода од четвртата сезона на серијата ''Озборувачка'', наречена, „The Witches of Bushwick“.
2 Музичко видео
Отпрвин било издадено промоционалното музичко видео на кое се наоѓале изведби во живо на бендот. Тоа видео се смета за вирална верзија и премиерно е покажано на Јутуб Вевно страницата на бендот на 13 мај 2010. Официјалното музичко видео е издадено на 15 септември 2010 на iTunes во САД. Видеото е режирано од Меиерт Авис.
3 Формати и список на песни
;Дигитално спуштање# „Make Me Wanna Die“ – 3:54
# „Zombie“ – 3:07
4 Табели
Табела (2010), Највисокапозиција
Австралија, 61
ОК РОК (ОК Рок Табела), 1
Европски Хот 100, 57
5 Историја на издавање
Регион, Датум, Формат, Куќа
САД, 30 март 2010, Дигитално спуптање, Interscope Records
Обединетото Кралство, 13 мај 2010
Безжичен насочувач

Безжичен насочувач (англ. ''wireless router'') е уред кој ги врши функциите на насочувач (''router''), но исто така има и функции на точка на безжичен пристап (WAP) и мрежен преклопник. Тие најчесто се користат за да се овозможи пристап до семрежјето или сметачка мрежа, без потреба од поврзување со жица. Можат да функционираат во жичена локална мрежа (LAN), локална безжична мрежа (WLAN), или во мешана жичена/безжична локална мрежа.
Најсовремените безжични насочувачи имаат следниве одлики:
* LAN порти, кои функционираат на ист начин како и портите на мрежниот преклопник (network switch).
* WAN порта, за поврзување со широкораспростанета мрежа (WAN), обично некоја со семрежен пристап. Надворешните одредишта се пристапуваат со користење на оваа порта. Ако таа не се користи, многу функции на насочувачот ќе бидат заобиколени.
* Безжична антена. Овозможува поврзување со други безжични уреди како картички за мрежно посредување (NIC), безжични повторувачи, безжични пристапни точки (wireless access points), безжични мостови и сл., обично со помош на Wi-Fi стандард.
Некои безжични насочувачи, исто така, вклучуваат DSL или кабелски модем во прилог на нивните други компоненти.
1 Најзначајни производители
* 3Com
* Apple Inc.
* Belkin
* Buffalo Technology
* D-Link
* Linksys
* Motorola
* Netgear
* TP-Link
* Communications Corp.
2 Поврзано
* Локална безжична мрежа (WLAN)
* Точка на безжичен пристап (WAP)
* Јавна точка на безжичен пристап (''hotspot'')
Ерусалимски собор

Ерусалимски собор или Апостолски собор — црковен собор кој се одржал во градот Ерусалим, во периодот околу 50 година. На овој собор се собрале Дванаесетте апостоли, заедно со Павле од Тарс и неговите истомисленици. Соборот е опишан во Глава 15 од книгата „Дела на светите апостоли“ во Новиот завет, и се верува дека се одржал некаде од 48 до 50 г.
На овој собор биле донесени многу важни решенија за новата хртистијанска религија. Било решено дека Крштевањето е доволно за примање на христијанството, на новите верници им било порачано дека не мораат да се држат само по законите на Мојсеј, вклучувајќи ги и правилата во врска со обрежување на мажите. Податоци околу овој собор и неговите одлуки се наоѓаат во Делата апостолски, како и во посланието на Павле кон Галатјаните.
1 Поврзано
* Дела 15
SMDS

Switched multimegabit data service (SMDS) претставува неконекциски сервис кој се користи за да се поврзи LANs, MANs и WANs за размена на податоци. SMDS беше заснована на IEEE 802.6 DQDB(Distributed Queue Dual Bus) стандард. SMDS ги фрагментира своите datagrams во помали "клетки" за превоз, а може да се гледа како технолошки претходник на ATM.
Зголемувањата на необработени податоци ја отстранува потребата за фрагментација во клетките, и SMDS' niche market "позицијата гарантира дека тоа остана високи-цени на сервиси. Како резултат на тоа, SMDS беше заменет од страна на IP-засновани и Етернет-заснован услуги и MPLS.
Switched Multimegabit Data Service (SMDS) е телекомуникациска услуга која овозможува врска, високи перформанси, пакет-switched на податоци за транспорт. Да се биде ниту протокол ниту технологија, тоа ги поддржува стандардниите протоколи и комуникациски интерфејси коишто ја користат моменталната (и идна) технологија.
SMDS им овозможува на корисниците транспарентно да ги прошират своите податочно комуникациски способности во текот на еден поширок географски простор. Бидејќи тоа е услуга понудена од страна на телефонските компании, SMDS дозволи ова проширување со користење на Customer-premises equipment (CPE) и протоколи, со минимална инвестиција во посветени изнајмени линии каде што бројот на линиски завршетоци се зголемува.
SMDS е дефинирано од страна на IEEE 802.6 Metropolitan area network (MAN) стандардот, којшто е имплементиран од страна на Bellcore. Може да се користат различни технологии, вклучувајќи широкопојасен ISDN Broadband ISDN(B-ISDN) и Distributed Queue Dual Bus (DQDB). Тековни Северно Американски имплементации го користат DQDB со DS1 (1,5 Mbit / s) или DS3 (44,736 Mbit / s) линии. Други имплементации користат Е1 линии на брзини над 1,9 Mbit / s или Е3 линии. Идните SMDS мрежи ќе го спојат B-ISDN со SONET OC3 на 155,520 Mbit / s.
Развојот на оваа услуга е паралелна со новите Asynchronous Transfer Mode (ATM) стандарди. Како ATM, SMDS користи cell relay ТРАНСПОРТ. И двете услуги користат 53 октет клетки за транспорт и можат да се сместат пакет должини од 9188 октети (Сепак, максималната должина е 9.188 за SMDS октети, а максималната должина на АТМ е 65535 октети.)